ROMÂNIA

JUDEŢUL BISTRIŢA-NĂSĂUD

CONSILIUL JUDEŢEAN      
HOTĂRÂRE
privind aprobarea acoperirii definitive a deficitului secțiunii de dezvoltare aferent anului 2016 din excedentul bugetului local
Consiliului Judeţean Bistriţa-Năsăud, întrunit în şedinţă ordinară în data de 25.01.2017, în prezenţa a 30 consilieri judeţeni;
    
Având în vedere:

- expunerea de motive nr. IX/484/12.01.2017 a Preşedintelui Consiliului Judeţean Bistriţa-Năsăud;

- raportul nr. II/663/16.01.2017 al Direcţiei economice din cadrul Consiliului Judeţean Bistriţa-Năsăud;

- prevederile Hotărârii Consiliului Județean Bistrița-Năsăud nr. 8/2016 privind aprobarea bugetului de venituri şi cheltuieli al  Judeţului Bistriţa-Năsăud pe anul 2016 și a estimărilor pe anii 2017-2019, cu rectificările ulterioare;

- prevederile Hotărârii Consiliului Județean Bistrița-Năsăud nr. 120/2016 privind a cincea rectificare a bugetului judeţului Bistriţa-Năsăud pe anul 2016, a bugetelor instituțiilor publice şi activităţilor finanţate integral sau parţial din venituri proprii şi a bugetului fondurilor externe nerambursabile pe anul 2016;
- prevederile art. 5.13.3 alin. (1) lit. b) din Normele metodologice privind încheierea exercițiului bugetar, aprobate prin Ordinul Ministrului Finanțelor Publice nr. 2890/2016; 
  - prevederile art. 13 și art. 58 alin. (1) din Legea nr. 273/2006 privind finanţele publice locale, cu modificările și completările ulterioare;

- Contul de execuție al bugetului local - Secțiunea dezvoltare la data de 30 decembrie 2016, emis de Trezoreria Municipiului Bistrița, înregistrat la Consiliul Județean Bistrița-Năsăud sub nr. II/444/11.01.2017;
- raportul nr. IBa/1043/25.01.2017 al Comisiei economice.
    
În temeiul prevederilor art. 45 alin. (2) lit. a), art. 91 alin. (1) lit. b), alin. (3) lit. a) şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:

Art.1. Se aprobă acoperirea definitivă din excedentul bugetului local al Județului Bistrița-Năsăud, a deficitului secțiunii de dezvoltare pe anul 2016 în sumă de 24.900.728,93 lei. 

Art.2. Prezenta hotărâre a fost adoptată cu un număr de 30 voturi “pentru”.

Art.3. Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud.
Art.4. Prezenta hotărâre se comunică de către Serviciul administraţie şi relaţii publice cu:


- Direcţia economică;

- Trezoreria Municipiului Bistrița;


- Instituţia Prefectului - judeţul Bistriţa-Năsăud.

PREŞEDINTE,

EMIL RADU MOLDOVAN

    Contrasemnează:
       SECRETARUL JUDEŢULUI,
                 MICA OPREA
Nr. 3
Din 25.01.2017
B.D.F./P.G./MN/4 ex.

